Diewe steel skool se musiekinstrumente | Netwerk24
Deur Mary-Anne Gontsana, Groundup 22 November 2019 06:58
Diewe het vroeg in November by die sentrum ingebreek en dit feitlik leeggedra.
Die instrumente van die Instituut vir Inheemse Musiek- en Kunsontwikkeling is aan die skool geskenk sodat Eluxolweni se gr. 4- tot gr. 6-leerlinge kan baat vind by die voordele van musiekopleiding.
Dit is die tweede keer in 'n kort tyd dat by die skool ingebreek is. Die vorige keer is vyf rekenaars en 'n skootrekenaar gesteel.
Babalwa Meintjies, 'n musiekonderwyser by die skool, sê die leerlinge was in trane toe hulle besef wat gebeur het.
Ongeveer 65 leerlinge het Saterdae musieklesse by die sentrum gekry.
Siphesihle Mani, in gr. 6, het danksy die lesse die saxofoon binne drie maande bemeester.
"Ons is baie seergemaak oor wat gebeur het. Die klasse het my 'n liefde vir musiek geleer, soveel so dat ek na 'n hoërskool toe wil gaan waar musiek aangebied word sodat ek verder kan leer," het Mani gesê.
Intussen het mense op sosiale media van die skool se penarie te hore gekom en verskeie skenking gedoen om te help.